পুণেতে চাঞ্চল্যকর ঘটনা! গ্রেফতার বাবা-ছেলে

ওয়েব ডেস্ক : গত মঙ্গলবার পুণের (Pune) এয়ার পোর্ট এলকা থেকে উদ্ধার হয়েছিল অজ্ঞাত পরিচয় এক মহিলার দেহ। সেই ঘটনায় চাঞ্চল্য ছড়িয়েছিল এলাকায়। এবার সেই ঘটনার কিনারা করল পুলিশ (Police)। মহিলাকে খুনের ঘটনা বাবা ও ছেলেকে গ্রেফতার (Arrest) করল পুলিশ।

জানা গিয়েছে, গত মঙ্গলবার, ১৮ নভেম্বর পুণের এয়ার পোর্ট এলকায় থাকা লোহগাঁও শ্মশানের পাশ থেকে এক মহিলার অর্ধদগ্ধ দেহ উদ্ধার করেছিল পুলিশ। এর পরেই ঘটনার তদন্ত শুরু করেন তদন্তকারীরা। খতিয়ে দেখা হয় আশেপাশের সিসিটিভি ফুটেজ। সেখানে একটি সন্দেহজনক অটোরিকশা দেখা যায়। যার কারণে লোহগাঁও, ধানোরি, বিশ্রান্তওয়াড়ি এবং ইয়েরওয়াড়া জুড়ে সিসিটিভি ফুটেজ খতিয়ে দেখেন তদন্তকারীরা। তার পরেই গোপন সূত্রে খবর পেয়ে, ইয়েরওয়াড়ার যশবন্তনগরে অভিযান চালান তদন্তকারীরা।

আরও খবর : SIR নিয়ে প্রশ্ন তুলতেই মমতাকে নিশানা অমিত শাহের! দেখুন বড় খবর

অভিযানের সময় পুলিশ রবি রমেশ সাবলে (৩৫) নামে এক ব্যক্তিকে আটক করে। জিজ্ঞাসাবাদের পর সে ওই মহিলাকে মারধর ও হত্যার (Murder) কথা স্বীকার করে বলে খবর। অভিযুক্ত জানায়, সে তিন দিন আগে তাঁর সঙ্গে বসবাস করা সুবর্ণা নামে এক মহিলাকে পিটিয়ে হত্যা করেছে। ইট ও লাঠি দিয়ে আঘাত করে ওই মহিলাকে সে খুন করে বলে জানায়। অভিযুক্ত আরও জানায়, দোহটি প্রথমে ঘরের ভিতেই রাখা হয়েছিল। কিন্তু দুর্গন্ধ ছড়িয়ে পড়ার কারণে সে তার বাবা রমেশ রামচন্দ্র সাবলে (৬৫)-র সাহায্যে একটি অটোরিকশায় করে মৃতদেহটি নিয়ে গিয়ে শ্মশানের কাছে ফেলে আসে।

সূত্রের খবর, অভিযুক্ত রবি সাবলের বিরুদ্ধে আগেও একাধিক অপরাধ করার অভিযোগ রয়েছে। তবে এই খুনের ঘটনায় অভিযুক্ত ও তাঁর বাবার বিরুদ্ধে ভারতীয় দণ্ডবিধির ধারা ১০৩, ৩(৫) এবং ২৩৮ এর অধীনে মামলা দায়ের করা হয়েছে।