উত্তরপ্রদেশে মৌলবির স্ত্রী-শিশুকন্যাদের খুনের ঘটনায় গ্রেফতার ২!

ওয়েব ডেস্ক : উত্তরপ্রদেশে (Uttarpradesh) মৌলবির দুই শিশু কন্যা ও তাঁর স্ত্রী হত্যার (Murder) ঘটনায় দুই অভিযুক্তকে গ্রেফতার করল পুলিশ (Police)। জানা গিয়েছে, দুই অভিযুক্তই নাবালক। পুলিশের তরফে জানানো হয়েছে, দুই অভিযুক্ত নিজেদের অপরাধের কথা স্বীকার করে নিয়েছে। তবে কী কারণে এই খুন করল অভিযুক্তরা?

পুলিশ সূত্রে খবর, পড়াশোনা না করার কারণে দুই নাবালককে মারধর ও বকাবকি করতেন মৌলবি। সেই ক্ষোভ থেকে তাঁরা এই খুন করে। সূত্রের খবর, ঘটনার দিন মসজিদের দ্বিতীয় তলায় শুয়ে থাকা মৌলবির দুই শিশু কন্যা ও স্ত্রীকে প্রথমে হাতুড়ি দিয়ে মাথায় আঘাত করা হয়। তার পরে গলা কেটে খুন (Murder) করা হয় বলে অভিযোগ। এই ঘটনার সামনে আসার পরেই ক্ষোভে ফেটে পড়েন সাধারণ মানুষ। সেই দলে ছিলেন অভিযুক্ত দুই নাবালকও।

আরও খবর : রাজ্যসভা নির্বাচনের জন্য ৩ প্রার্থীর নাম ঘোষণা বিজেপি-র

এই খুনের ঘটনায় প্রথমে মৌলবিকে আটক করেছিল পুলিশ (Police)। এর পরে মসজিদের সিসিটিভি খতিয়ে দেখার পর পুলিশ জানতে পারে, ঘটনার দিন দুই নাবালক মৌলবির ঘরে ঢুকেছিল। তার পরেই অভিযুক্ত দুই নাবালককে আটক করে জিজ্ঞাসাবাদের করা হয়। তখনই অভিযুক্তরা নিজেদের অপরাধের কথা স্বীকার করে নেয় বলে খবর।

উল্লেখ্য, মুজফফরনগরের সুন্নাগ্রামের বাসিন্দা ওই মৌলবি ইব্রাহিম গাঙ্গলোনি গ্রামের এক মসজিদে পড়াতেন। সেখানেই তাঁর সঙ্গে স্ত্রী ও দুই শিশু কন্যা থাকতেন। এর পর গত শনিবার মসজিদের দ্বিতীয় তলা থেকে মৌলবির স্ত্রী ও তাঁর দুই শিশু কন্যার মৃত দেহ উদ্ধার হয়। সেই ঘটনায় তদন্তে নেমে দুই নাবালোককে গ্রেফতার করল পুলিশ।